12. ฐานะการเงินและผลการดำเนินงาน

  12.1 งบการเงิน

  (1) สรุปรายงานการตรวจสอบของผู้สอบบัญชีในระยะ 3 ปีที่ผ่านมา

  - ผู้สอบบัญชี ได้ให้ความเห็นว่า งบการเงินรวมและงบการเงินของบริษัทฯ
  แสดงฐานะการเงินรวมและฐานะการเงินของบริษัทฯ
  ผลการดำเนินงานรวมและผลการดำเนินงานของบริษัทฯ
  และกระแสเงินสดรวมและกระแสเงินสดของบริษัทฯ
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(2) ตารางสรุปงบการเงิน

  2.1 งบดุล หน่วย : พันบาท []

2.2 งบกำไรขาดทุน หน่วย : พันบาท

[]

3. งบกระแสเงินสด หน่วย : พันบาท

[]

หน่วย : พันบาท

[]

(3) อัตราส่วนทางการเงินที่สำคัญ

  []

2.  การวิเคราะห์ฐานะการเงินและผลการดำเนินงาน

1. ด้านการดำเนินงาน

บริษัทฯ ยังคงมุ่งเน้นด้านการดำเนินงานที่มีประสิทธิภาพ โดยการใช้เทคโนโลยี ได้แก่ ระบบ
SCADA ในการควบคุมระบบสูบส่งน้ำให้มีประสิทธิภาพ
ประกอบกับการวิเคราะห์ต้นทุนพลังงานไฟฟ้าสูบส่งน้ำและการจัดการเชิงคุณภาพได้แก่ ระบบ Total
Preventive Maintenance และการพัฒนาบุคลากรอย่างต่อเนื่อง ทำให้ปริมาณน้ำสูญหาย
ในระบบท่อลดลงมาอยู่ที่ระดับร้อยละ 1.7 ซึ่งต่ำกว่าเป้าหมาย

ทั้งนี้ โครงการวางท่อน้ำดิบพื้นที่จังหวัดฉะเชิงเทรา คาดว่าจะแล้วเสร็จประมาณไตรมาส 2/2545
ซึ่งช้ากว่ากำหนดเล็กน้อย เป็นผลจากการทดสอบระบบ พบจุดบกพร่องที่ต้องซ่อมแซมแก้ไข
ซึ่งบริษัทฯได้เร่งรัดบริษัทฯ ผู้รับเหมาก่อสร้างให้รีบดำเนินการให้แล้วเสร็จตามกำหนด อย่างไรก็ดี
บริษัทฯ คาดว่าจะไม่มีผลกระทบต่อการดำเนินงานของบริษัทฯ แต่อย่างใด

ผลการดำเนินงาน

รายได้

ในปี 2544 บริษัทฯ และบริษัทย่อยมีรายได้รวมเพิ่มขึ้น ร้อยละ 15 เมื่อเทียบกับปี 2543
สาเหตุจากการจำหน่ายน้ำดิบเพิ่มขึ้นร้อยละ 16
ซึ่งเป็นผลจากปริมาณน้ำดิบจำหน่ายที่เพิ่มขึ้นโดยเฉพาะในพื้นที่หนองค้อ-แหลมฉบัง
ส่วนที่เหลือเป็นรายได้อื่น เช่น การติดตั้งวางท่อและรายได้จากการติดตั้งเครื่องจำหน่ายน้ำดื่ม ทั้งนี้
ในส่วนของดอกเบี้ยรับที่ลดลงประมาณร้อยละ 46 จากปี 2543
เนื่องจากการใช้เงินลงทุนในโครงการวางท่อน้ำดิบพื้นที่จังหวัดฉะเชิงเทราและการเพิ่มทุนในบริษัทยูนิเวอร์แซล
ฯ รวมถึงอัตราดอกเบี้ยที่ลดลงด้วย

ค่าใช้จ่าย

ในขณะที่ บริษัทฯ พยายามควบคุมต้นทุนของบริษัทฯ ให้เป็นไปอย่างมีประสิทธิภาพ
โดยต้นทุนการดำเนินงานเพิ่มขึ้นร้อยละ 19
ซึ่งเป็นผลมาจากการเพิ่มขึ้นของค่าเสื่อมราคามากกว่าร้อยละ 18 จากปี 2543 นอกจากนี้ บริษัทฯ
ได้ควบคุมค่าใช้จ่ายในการขายและบริหารให้อยู่ในระดับต่ำกว่าเป้าหมาย
โดยมีค่าใช้จ่ายในการขายและบริหารรวมลดลงร้อยละ 9.5

สำหรับดอกเบี้ยจ่ายซึ่งมีสาเหตุหลักจากหุ้นกู้ มีจำนวน 144.22 ล้านบาท ลดลงประมาณร้อยละ 24
เมื่อเทียบกับปี 2543 เนื่องจากบริษัทฯ
อยู่ระหว่างการก่อสร้างระบบท่อส่งน้ำดิบพื้นที่จังหวัดฉะเชิงเทรา ซึ่งมีดอกเบี้ยประมาณ 80
ล้านบาทได้บันทึกเป็นมูลค่าสินทรัพย์โครงการดังกล่าว

จากผลการดำเนินงานที่ดีขึ้น ส่งผลให้บริษัทฯ มีผลกำไรสุทธิเพิ่มขึ้นประมาณร้อยละ 21 อย่างไรก็ดี
อัตราผลตอบแทนต่อส่วนของผู้ถือหุ้นและต่อสินทรัพย์ถาวรยังคงอยู่ที่ระดับ 9.50 และ 10.97
ตามลำดับ
เนื่องจากลักษณะการลงทุนเป็นโครงการลงทุนในสาธารณูปโภคพื้นฐานซึ่งใช้เงินลงทุนจำนวนมากและเมื่อเริ่มดำเนินงานในช่วงแรกจะมีค่าเสื่อมราคาค่อนข้างสูงเมื่อเทียบกับรายได้

2. ฐานะการเงิน

สินทรัพย์

ณ วันที่ 30 กันยายน 2544 สินทรัพย์หมุนเวียนของบริษัทฯ และบริษัทย่อย มีจำนวน 2,430.47
ล้านบาท ลดลงจากปี 2543 คิดเป็นร้อยละ 24 เนื่องจากบริษัทฯ
ได้ใช้เงินลงทุนในโครงการวางท่อน้ำดิบพื้นที่จังหวัดฉะเชิงเทราจำนวน 535 ล้านบาท
ซึ่งโครงการดังกล่าวจะแล้วเสร็จในปลายปี 2544 นี้และสามารถจำหน่ายน้ำให้แก่ลูกค้าได้ในปี
2545 และการเพิ่มทุนแก่บริษัทยูนิเวอร์แซล ฯ ซึ่งเป็นบริษัทในเครือ จำนวน 497.50 ล้านบาท
เพื่อใช้ในการขยายการลงทุนกิจการสัมปทานระยะยาวประปาฉะเชิงเทรา บางปะกง นครสวรรค์
และเกาะสีชัง

 รายละเอียดข้อมูลเงินลงทุนระยะสั้น (ณ 30 กันยายน 2544)

  ----------------------------------------- -----------------------------
  รายการ                                    จำนวนเงิน (ล้านบาท)

  เงินฝากสถาบันการเงินอายุไม่เกิน 1ปี              285.09

  ตั๋วสัญญาใช้เงินอายุระหว่าง 1ถึง 12 เดือน          663.67

  พันธบัตรรัฐบาล                               42.74

  กองทุนรวมแบบเปิด                            1,004.24

  รวม                                       1,995.74
  ----------------------------------------- -----------------------------

เงินลงทุนระยะสั้น ได้แก่ เงินลงทุนในพันธบัตรรัฐบาล (ตราสารหนี้)
และหน่วยลงทุนในกองทุนเปิดแสดงเป็นหลักทรัพย์เผื่อขายด้วยมูลค่ายุติธรรมซึ่งถือตามราคาตลาด ณ
วันสิ้นงวดบัญชี
การเปลี่ยนแปลงมูลค่าของเงินลงทุนซึ่งเป็นผลต่างระหว่างราคาตามบัญชีที่บันทึกไว้เดิมกับราคาตลาดของพันธบัตร
รัฐบาลและหน่วยลงทุน
ซึ่งเป็นหลักทรัพย์เผื่อขายจะถูกบันทึกไว้เป็นรายการแยกต่างหากในส่วนของเจ้าของและบริษัทฯ
จะรับรู้เป็นกำไรหรือขาดทุน เมื่อบริษัทฯ ได้จำหน่ายเงินลงทุนนั้น

เงินลงทุนในตราสารทุนที่ไม่อยู่ในความต้องการของตลาดซึ่งถูกจัดประเภทเป็นเงินลงทุนทั่วไป
แสดงในราคาทุน

กลุ่มบริษัทฯ
จะทดสอบการด้อยค่าของเงินลงทุนต่อเมื่อมีข้อบ่งชี้ว่าเงินลงทุนนั้นอาจมีการด้อยค่าเกิดขึ้น
ถ้าราคาตามบัญชีของเงินลงทุนสูงกว่ามูลค่าที่คาดว่าจะได้รับคืน
ผลขาดทุนจากการด้อยค่าที่เกิดขึ้นจะถูกบันทึกในงบกำไรขาดทุนทันที

ในการจำหน่ายเงินลงทุน
ผลต่างระหว่างเงินสดสุทธิที่ได้รับจากการจำหน่ายกับราคาตามบัญชีของเงินลงทุนนั้นจะบันทึกในงบกำไรขาดทุนทันที
และเมื่อเงินลงทุนในตราสารหนี้หรือตราสารทุนชนิดเดียวกันมีการจำหน่ายเพียงบางส่วน
ราคาตามบัญชีเงินลงทุนที่จำหน่ายคำนวณโดยใช้วิธีถัวเฉลี่ยถ่วงน้ำหนักจากจำนวนที่ถือครองทั้งหมด

ด้านลูกหนี้ บริษัทฯ มีลูกหนี้การค้า เพิ่มขึ้นจากปี 2543 ประมาณร้อยละ 32 ซึ่งส่วนใหญ่ร้อยละ 89
เป็นลูกหนี้ที่ยังไม่ถึงกำหนดชำระ

สำหรับสินทรัพย์ไม่หมุนเวียน เพิ่มขึ้นจากปี 2543 คิดเป็นร้อยละ 35
สาเหตุจากการบันทึกงานระหว่างก่อสร้างของโครงการวางท่อน้ำดิบพื้นที่จังหวัดฉะเชิงเทราเป็นสินทรัพย์และการบันทึกค่าความนิยมของการลงทุนในประปา
3 พื้นที่ รวมถึงค่าสัมปทานในการลงทุนของโครงการดังกล่าว ซึ่งมีรายละเอียดของค่าสัมปทานดังนี้

  1 ค่าความนิยมจากการซื้อกิจการประปา 3 พื้นที่ ที่เกิดจากการเข้าซื้อหุ้นในบริษัท ธรรศธารา
  จำกัด

  ----------------------------------------- -----------------------------
  รายการ                                    จำนวนเงิน (ล้านบาท)

  จำนวนเงินค่าหุ้นที่ชำระ                         275.75

  ค่าธรรมเนียมที่ปรึกษา                          3.12

  รวมต้นทุนในการซื้อหุ้น                          278.87

  ราคายุติธรรม ณ วันที่ทำการซื้อหุ้น                 62.23

  ค่าความนิยม                                 216.64
  ----------------------------------------- -----------------------------

  2 ค่าความนิยมจากการเข้าซื้อหุ้นในบริษัท ประปาบางปะกง จำกัด และ บริษัท
  ประปาฉะเชิงเทรา จำกัด

  ---------------------------- -------------------- ---------------------
  รายการ                       บริษัท ประปาบางปะกง    บริษัท ประปาฉะเชิงเทรา
                               จำกัด                 จำกัด

                               จำนวนเงิน (ล้านบาท)    จำนวนเงิน (ล้านบาท)

  จำนวนเงินค่าหุ้นที่ชำระ            2.90                 7.25

  ราคายุติธรรม ณ วันที่ทำการซื้อหุ้น    1.12                 3.25

  ค่าความนิยม                    1.78                 4.00
  ---------------------------- -------------------- ---------------------

หมายเหตุ กลุ่มบริษัทฯ ตัดจำหน่ายค่าความนิยมดังกล่าวโดยวิธีเส้นตรงภายในระยะเวลา 27 ปี

รายจ่ายลงทุนที่สำคัญ

การดำเนินการในปีที่ผ่านมา บริษัทฯ ได้ลงทุนในโครงการวางท่อส่งน้ำดิบพื้นที่จังหวัดฉะเชิงเทรา
ซึ่งได้ใช้เงินลงทุนแล้วประมาณ 1,625 ล้านบาท
เพื่อเสริมความต้องการใช้น้ำในภาคอุตสาหกรรมและอุปโภค – บริโภค
ซึ่งคาดว่าจะเริ่มให้บริการได้ในกลางปี 2545 นอกจากนี้ บริษัทฯ ได้เพิ่มการลงทุนในบริษัท
ยูนิเวอร์แซลฯ อีกเป็นเงิน 497.50 ล้านบาท เพื่อซื้อกิจการสัมปทานประปาใน 3 พื้นที่ ได้แก่
ประปาบางปะกง ประปาฉะเชิงเทรา ประปานครสวรรค์
และนำไปลงทุนก่อสร้างระบบประปาเกาะสีชัง เป็นต้น

สภาพคล่อง

บริษัทฯ ยังคงมีกระแสเงินสดจากการดำเนินงานเพิ่มขึ้นอย่างต่อเนื่องจากปี 2543 แม้ว่าบริษัทฯ
ได้มีการลงทุนในโครงการต่างๆ
เพิ่มขึ้นเพื่อขยายการดำเนินงานทั้งทางด้านธุรกิจหลักและธุรกิจเกี่ยวเนื่อง
ซึ่งแสดงโดยอัตราส่วนสภาพคล่องที่สูงถึงประมาณร้อยละ 12
และแสดงให้เห็นถึงความสามารถในการลงทุนทั้งในโครงการปัจจุบันและอนาคตได้อย่างต่อเนื่อง

 แหล่งที่มาของเงินทุน

นับตั้งแต่เริ่มดำเนินกิจการของบริษัทฯ เป็นต้นมา แหล่งเงินทุนของบริษัทฯ
ส่วนหนึ่งมาจากผลประกอบการที่มีกำไรมาโดยตลอด และอีกส่วนหนึ่งมาจากการออกหุ้นกู้ในปี 2542
จำนวน 2,500 ล้านบาทซึ่งจะครบกำหนดในปี 2547 ทั้งนี้ บริษัทฯ
ได้ใช้เงินทุนดังกล่าวในโครงการอย่างต่อเนื่องทั้งในธุรกิจหลักและธุรกิจเกี่ยวเนื่องเพื่อเป็นการสร้างผลตอบแทนที่มั่นคงและเพิ่มมูลค่าให้แก่กลุ่มบริษัทฯ
ในอนาคต อย่างไรก็ตาม อัตราส่วนหนี้สินต่อทุนของบริษัทฯ ยังคงอยู่ในระดับประมาณ 1 ต่อ 1
ซึ่งยังคงมีความคล่องตัวในการจัดหาแหล่งเงินเพิ่มเติม
หากมีการเข้าร่วมลงทุนในโครงการแปรรูปกิจการประปาในอนาคตอันใกล้

ปัจจัยและอิทธิพลอื่นที่อาจมีผลกระทบต่อการดำเนินงานหรือฐานะการเงิน

ปัจจัยอื่นที่อาจมีผลกระทบต่อการดำเนินงานและฐานะการเงินของบริษัทฯ นั้นบริษัทฯ
ได้เปิดเผยในปัจจัยความเสี่ยงแล้ว ทั้งนี้จากหมายเหตุประกอบงบการเงินข้อ 26 บริษัทฯ
มีภาระหนี้สินที่อาจเกิดขึ้นในอนาคต
ซึ่งเป็นภาระผูกพันเกี่ยวกับโครงการก่อสร้างวางท่อที่ยังไม่แล้วเสร็จ จำนวน 342 ล้านบาท
โดยร้อยละ 98 เป็นภาระผูกพันตามสัญญาก่อสร้างของโครงการท่อส่งน้ำพื้นที่ฉะเชิงเทรา

นอกจากนี้ บริษัทฯ มีภาระผูกพันเกี่ยวกับการจ่ายค่าขนส่งน้ำดิบขั้นต่ำแก่บริษัท อิตาเลี่ยนไทย ดีเวล
ล๊อปเมนต์ จำกัด จำนวน 88 ล้านบาท ตามสัญญาขนส่งน้ำดิบ (รายละเอียดปรากฏในส่วนที่ 13
ข้อมูลอื่นที่เกี่ยวข้อง)